jkorsvik/nowiki_second_scrape_merged huggingface dataset:
Monopis weaverella

Monopis weaverella er en liten sommerfugl som hører til familien ekte møll (Tineidae). Denne vanlige arten kan finnes i mange ulike miljøer, både uten- og innendørs. Larvene kan leve på ulike slags tørre, animalske materialer, blant annet fjær, huder og avfall av ulike slag.


== Utseende ==
En liten til middelsstor (vingespenn 10-19 millimeter), mørkbrun møll. Antennene er trådformede og vel tre fjerdedeler så lange som forvingene. Hodet er kledt med brunoransje, hårlignende skjell. Forvingene er mørkbrune med en avlang, hvit flekk litt innefor midten og kremgule flekker rundt vingespissen, den største av dem ved bakkanten. Bakvingene er gråbrune.


== Levevis ==
Denne møllens larver kan ete mange slags dødt, animalsk materiale, blant annet hår og fjær. Denne arten kan finnes i mange ulike miljøer, men synes å være særlig vanlig på heier og i fjellet. Den er blant annet funnet ved fjellrev-hi og gnager-bol.


== Utbredelse ==
Den er utbredt i Europa østover til den europeiske delen av Russland. I Norge finnes den over hele landet.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Monopis weaverella (Scott, 1858)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]
Foto av arten, fra UK Moths: [2]


== Eksterne lenker ==
(en) gulflekkreirmøll i Encyclopedia of Life 
(en) gulflekkreirmøll i Global Biodiversity Information Facility 
(no) gulflekkreirmøll hos Artsdatabanken 
(sv) gulflekkreirmøll hos Dyntaxa 
(en) gulflekkreirmøll hos Fauna Europaea 
(en) gulflekkreirmøll hos NCBI 
(en) Kategori:Monopis weaverella – bilder, video eller lyd på Wikimedia Commons 
Monopis weaverella – detaljert informasjon på Wikispecies
Monopis spilotella

Monopis spilotella er en liten sommerfugl som hører til familien ekte møll (Tineidae). Denne vanlige arten kan finnes i mange ulike miljøer, både uten- og innendørs. Larvene lever trolig på ulike slags tørre, animalske materialer, blant annet fjær, huder og avfall av ulike slag, men biologien til denne arten er dårlig kjent.


== Utseende ==
En liten til middelsstor (vingespenn 10-19 millimeter), gråsvart møll. Antennene er trådformede og vel tre fjerdedeler så lange som forvingene. Hodet er kledt med brunoransje, hårlignende skjell. Forvingene er gråsvarte med store, trekantede, gulhvite flekker ved for- og bakkanten, dessuten 4-5 små flekker rundt vingespissen. Bakvingene er gråsvarte.


== Levevis ==
Arten lever i skog, særlig litt tørr naturskog. Biologien er dårlig kjent, men trolig lever larvene av tørt, dødt, animalsk materiale som hos mange andre ekte møll.


== Utbredelse ==
Den er utbredt i Europa og videre østover til Kasakhstan og det sørlige Sibir. I Norge er den utbredt i Sør-Norge og finnes også i Troms og Finnmark, men det mangler funn fra Nordland.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Monopis spilotella (Tengström, 1848)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]


== Eksterne lenker ==
(en) svarthvit reirmøll i Encyclopedia of Life 
(en) svarthvit reirmøll i Global Biodiversity Information Facility 
(no) svarthvit reirmøll hos Artsdatabanken 
(sv) svarthvit reirmøll hos Dyntaxa 
(en) svarthvit reirmøll hos Fauna Europaea 
(en) svarthvit reirmøll hos NCBI 
(en) Kategori:Monopis spilotella – bilder, video eller lyd på Wikimedia Commons 
Monopis spilotella – detaljert informasjon på Wikispecies
Den andre koalisjonskrigen

Den andre koalisjonskrigen (fransk: Deuxième Coalition) var den andre konflikten under de franske revolusjonskrigene som fulgte etter den franske revolusjon. De europeiske monarkiene, ledet av det habsburgske Keiserriket Østerrike og Det russiske keiserdømmet, forsøkte å stoppe eller eliminere det revolusjonære Frankrike. De opprettet en ny allianse for å omgjøre Frankrikes tidligere militære suksess og erobringer i den første koalisjonskrigen. Østerrike og Russland mobiliserte nye arméer for felttog i Tyskland og Italia i 1799. 
Sommeren 1798 ledet den franske generalen Napoléon Bonaparte en ekspedisjon til Egypt. I mellomtiden, mens Napoléon var borte fra Europa, førte et voldelig opprør i Sveits til at franskmennene valgte å støtte opprørerne mot den gamle sveitsiske konføderasjonen. Da de revolusjonære styrtet kantonregjeringen i Bern rykket en fransk hær inn i Sveits for å støtte de sveitsiske revolusjonære. I det nordlige Italia vant den russiske general Aleksandr Suvorov en rekke seire, som førte til at franskmennene under Jean Victor Marie Moreau ble drevet ut av Podalen og tilbake til de franske Alpene og kysten rundt Genova. De russiske hærene i Den helvetiske republikk ble så beseiret av den franske kommandanten André Masséna, og Suvorov trakk seg tilbake. Russland trakk seg til slutt ut av alliansen da britene insisterte på at de hadde rett til å gjennomsøke alle skip de stoppet på havet. I Tyskland drev erkehertug Karl av Østerrike-Teschen franskmennene under Jean-Baptiste Jourdan tilbake over Rhinen og vant flere seire i Sveits. Jourdan ble deretter erstattet av Masséna, som da slo sammen Donau- og Helvetia-arméene. 
I 1801 ble Danmark-Norge involvert i krigføringen etter det britiske angrepet på Københavns red. Krigen ble endelig avsluttet med fredsavtalene med Østerrike i Lunéville og med Storbritannia i Amiens. Amiens-freden mellom Frankrike og Storbritannia kom til å vare ett år, til den tredje koalisjon ble opprettet, og var den eneste perioden med fred mellom landene mellom 1793 og 1814.
Monopis obviella

Monopis obviella er en liten sommerfugl som hører til familien ekte møll (Tineidae). Denne arten finnes vanligst i gamle fuglereir, der larvene eter dødt, animalsk materiale.


== Utseende ==
En liten (vingespenn 8-13 millimeter), mørkbrun møll. Antennene er trådformede og vel tre fjerdedeler så lange som forvingene. Hodet er kledt med brunoransje, hårlignende skjell. Forkroppen er mørkbrun på sidene, oransje i midten. Forvingene er svartbrune med en avlang, hvit flekk omtrent midten og oransje bakkant, i tillegg er det spredte, grå flekker. Bakvingene er gråbrune. Arten er lett å kjenne igjen på fargtegningene.


== Levevis ==
Denne arten blir oftest funnet i tilknytning til gamle fuglereir i skog, men kan også forekomme i andre miljøer. Som vanlig hos Tineinae, eter larvene tørt, dødt, animalsk materiale.


== Utbredelse ==
Den er utbredt i Europa østover til Kaukasus, og også i Nord-Afrika. I Norge er den bare funnet langs kysten vest til Vest-Agder.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Monopis obviella (Denis & Schiffermüller, 1775)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]
Foto av arten, fra UK Moths: [2]


== Eksterne lenker ==
(en) gullkantreirmøll i Encyclopedia of Life 
(en) gullkantreirmøll i Global Biodiversity Information Facility 
(no) gullkantreirmøll hos Artsdatabanken 
(sv) gullkantreirmøll hos Dyntaxa 
(en) gullkantreirmøll hos Fauna Europaea 
(en) gullkantreirmøll hos NCBI 
(en) Kategori:Monopis obviella – bilder, video eller lyd på Wikimedia Commons 
(en) Monopis obviella – galleri av bilder, video eller lyd på Wikimedia Commons 
Monopis obviella – detaljert informasjon på Wikispecies
Trapesreirmøll

Trapesreirmøll Monopis monachella er en liten sommerfugl som hører til familien ekte møll (Tineidae). Denne arten lever i skog, og larvene spiser dødt, animalsk materiale. Den er meget sjelden i Norge.


== Utseende ==
En middelsstor (vingespenn 12-18 millimeter), brunsvart møll. Antennene er trådformede og omtrent tre fjerdedeler så lange som forvingene. Hodet og forkroppen er gråhvite. Forvingen er brunsvart med en stor, hvit flekk ved forkanten, denne dekker omtrent halve vingens lengde. Bakvingen er gråhvit. Arten er lett å kjenne igjen på fargtegningene.


== Levevis ==
Arten lever i skog, og larvene har blitt funnet på døde dyr, gamle huder, i gulpeboller av ugler og i gamle fuglereir. De eter ulike slags dødt, animalsk materiale som hår og fjær.


== Utbredelse ==
Den er vidt utbredt, men ikke vanlig, og er funnet over store deler av den palearktiske sone, også i Vest-Afrika, i India og på Sri Lanka. I Norge er den bare funnet et par ganger ved Arendal, Aust-Agder. Den ble vurdert som Nær truet (NT) i Norsk rødliste for arter fra 2010.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Tineinae
Trapesreirmøll Monopis monachella (Hübner, 1796)


== Referanser ==


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]
Foto av arten, fra UK Moths: [2]


== Eksterne lenker ==
(en) Trapesreirmøll i Encyclopedia of Life 
(en) Trapesreirmøll i Global Biodiversity Information Facility 
(no) Trapesreirmøll hos Artsdatabanken 
(sv) Trapesreirmøll hos Dyntaxa 
(en) Trapesreirmøll hos Fauna Europaea 
(en) Trapesreirmøll hos NCBI 
(en) Kategori:Monopis monachella – bilder, video eller lyd på Wikimedia Commons 
(en) Monopis monachella – galleri av bilder, video eller lyd på Wikimedia Commons 
Monopis monachella – detaljert informasjon på Wikispecies
Ivana Jelčić

Ivana Jelčić (født 16. mars 1980 i Mostar, Bosnia-Hercegovina) er en kroatisk håndballmålvakt, som spiller for Podravka Vegeta og det kroatiske landslaget. Jelčić har tidligere spilt for Split og den kroatiske hovestadsklubben Lokomotiva Zagreb. I 2008 signerte hun for Podravka Vegeta fra Koprivnica.


== Referanser ==


== Eksterne lenker ==
(en) Ivana Jelčić – Olympedia 
(en) Ivana Jelčić – Sports-Reference (OL-resultater – arkivert) 
Profil på RK-Podravka.hr
Psychoides verhuella

Psychoides verhuella er en liten sommerfugl som hører til familien ekte møll (Tineidae). Denne arten lever ved bergvegger der det vokser svartburkne (Asplenium trichomanes), som er larvenes næringsplante. Den er den eneste representanten for gruppen Teichobiinae, somer knyttet til bregner, i Norden.


== Utseende ==
En liten (vingespenn 8-12 millimeter), ensfarget mørkbrun møll. Antennene er trådformede og litt over halvparten så lange som forvingene. Vingene og kroppen har en svak, bronseaktig glans.


== Levevis ==
Underfamilien Teichobiinae skiller seg sterkt fra de fleste andre ekte møll i levesett, ved at larvene lever på levende planter, i dette tilfellet bregner. Psychoides verhuella er knyttet til den lille bregnen svartburkne (Asplenium trichomanes) og finnes i bergsprekker og ved bergvegger der denne vokser. De nyklekte larvene minerer inne i svartburknens (temmelig små!) blader, etter hvert kryper de ut og lever i sporehusene der de spiser sporer. De voksne møllene flyr i juni-juli og skremmes lett ut fra svartburknene.
Utenfor Norden er den også funnet på bregnen hjortetunge (Asplenium scolopendrium), som vokser på lignende steder som svartburknen.


== Utbredelse ==
Arten er funnet spredt rundt i Europa, men er ikke vanlig. I Norge er den funnet spredt i kyst- og fjordstrøk fra Østfold til Møre og Romsdal.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien ekte møll, Tineidae
Underfamilien Teichobiinae
Psychoides verhuella Bruand, 1853


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 381 – 489. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås.
Nettsiden Norges sommerfugler: [1]
Foto av arten, fra UK Moths: [2]


== Eksterne lenker ==
(en) svarteburknemøll i Encyclopedia of Life 
(en) svarteburknemøll i Global Biodiversity Information Facility 
(no) svarteburknemøll hos Artsdatabanken 
(sv) svarteburknemøll hos Dyntaxa 
(en) svarteburknemøll hos Fauna Europaea 
(en) svarteburknemøll hos NCBI 
(en) Kategori:Psychoides verhuella – bilder, video eller lyd på Wikimedia Commons
Mjelde (Tromsø)

Mjelde er ei bygd i Tromsø kommune. Den ligger sør på Kvaløya, og på nordsida av Straumsfjorden. I 2015 var det 86 personer bosatt i bygda.Fylkesvei 7764 passerer gjennom bygda. Til Tromsø sentrum er det rundt 25 kilometer i luftlinje og 45 kilometer i kjørelengde.


== Referanser ==
Jesper Westerberg

Jesper Westerberg (født 1. februar 1986) er en svensk tidligere fotballspiller.
Westerberg debuterte i Allsvenskan 2003 for Landskrona BoIS. Etter å unnlate å ta en plass i startoppstillingen, ble han lånt ut til IFK Hässleholm i 2005-sesongen. Før 2006-sesongen gikk han til Halmstads BK. Det samme året han debuterte i U21-troppen. I mars 2009 skrev han under for Landskrona BoIS. Han forlot Landskrona BoIS 3. desember 2009 for en 3-årskontrakt med Allsvenskan og Mjällby AIF. Den 14. desember 2011 skrev han under en kontrakt med Lillestrøm SK, for spill i Tippeligaen.


== Referanser ==


== Eksterne lenker ==
(en) Jesper Westerberg – Transfermarkt 
(sv) Jesper Westerberg – Sveriges fotballforbund 
(en) Jesper Westerberg – FBref
DS «Indherred»

DS «Indherred» var en tidlig rutebåt på Trondheimsfjorden, og gikk i rute fra Trondheim til Steinkjer for Indherreds Dampskibs-Selskab fra 1856 til 1867.I den korte tiden som DS «Nidelven» trafikkerte på Innherred fra 1850 av, ble lokalbefolkningen våken for behovet for en fast dampskipsrute med bestemte avgangs- og ankomsttider. Gamle Indherreds Dampskibs-Selskab ble opprettet den 1. mai 1855.D/S «Indherred» ble bygd ved Nidelvens fabrikker og kostet 16 000 speciedaler. Den 16. juni 1856 gikk skipet første tur til Innherred. Det var bygget som hjuldamper, men ble oppbygget til propelldrift i 1868. Det ble avløst av DS «Indherred» II i 1876.


== Referanser ==
Miranda Tatari

Miranda Tatari (født 20. september 1983 i Koprivnica) er en kroatisk håndballspiller, som er kaptein på Podravka Vegeta og det kroatiske landslaget.


== Karriere ==
Tatari deltok for det kroatiske landslaget i Junior-EM 2001 for kvinner i Tyrkia, der Kroatia endte på fjerdeplass. Siden 1996 har hun spilt på rekruttlaget til Podravka Vegeta. Med rekruttlaget vant hun sølv i den nasjonale konkurransen, og ble kåret til den beste spilleren i mesterskapet. Hun vant bronsemedalje i den nasjonale konkurransen «Đurđevcu» i år 2000 og var igjen den beste spilleren i mesterskapet. I 2009 signerte hun en ny kontrakt med Podravka Vegeta for fire nye år.


== Referanser ==


== Eksterne lenker ==
(en) Miranda Tatari – Olympedia 
(en) Miranda Tatari – Sports-Reference (OL-resultater – arkivert) 
Profil på RK-Podravka.hr
Mølleåen

Mølleåen er ei elv øst på Sjælland i Danmark. Den har sitt utspring i Hettings Mose nord for Ganløse Eged, mellom Buresø og Bastrup Sø. Fra Bastrup Sø løper Mølleåen mot øst og passerer gjennom tre innsjøer: Farum Sø, Furesøen og Lyngby Sø. Den munner ut i Øresund vest for Nærum, og har en lengde på ca. 30 kilometer.
Fallet er på 29–30 meter noe som har gitt mulighet for vannmøller samt industriell produksjon langs elven, blant annet Brede klædefabrik og knivfabrikken i Raadvad. Den eldste danske industri oppsto ved Mølleåen. Noen av møllene, så som den øvre Hestetangsmølle, har eksistert siden middelalderen, men de fleste ble anlagt eller kraftig utvidet i forbindelse med etablering av virksomheter på 1600- og 1700-tallet.
Et eldre navn på elva er Lughn, som betyr «den rolig flydende».


== Referanser ==


== Litteratur ==
Jan Møller, Mølleåen, Forlaget Cicero, 1992. ISBN 87-7714-108-3.


== Eksterne lenker ==
(en) Mølleå – kategori av bilder, video eller lyd på Commons 
Om Mølleåen fra Kulturarvsstyrelsen
Mølleåen - et nationalt industriminde
Straumsbukta

Straumsbukta er ei bygd i Tromsø kommune. Den ligger sør på Kvaløya, ved ei bukt på nordsida av Straumsfjorden, og fire kilometer vest for Rystraumen. Straumsbukta grunnkrets hadde 247 innbyggere i 2015.Fylkesvei 54 passerer gjennom bygda. Til Tromsø sentrum er det rundt 15 kilometer i luftlinje og 35 km i kjørelengde.


== Referanser ==
Lidija Horvat

Lidija Horvat (født 16. mars 1982 i Zagreb) er en kroatisk håndballmålvakt, som spiller for Podravka Vegeta og det kroatiske landslaget.


== Karriere ==


=== Klubb ===
Horvat har tidligere spilt for den kroatiske hovedstadsklubben Lokomotiva Zagreb, den rumenske klubben Rulmentul Brașov, den montenegrinske klubben Budućnost og den franske klubben Metz. I 2011 returnerte til Kroatia og klubben Podravka Vegeta fra Koprivnica.


=== Landslag ===
Horvat spilte på det kroatiske landslaget under Håndball-EM 2008 for kvinner, hvor Kroatia endte på 6.-plass. Hun deltok også under Håndball-EM 2010 for kvinner og er tatt ut til Håndball-VM 2011 for kvinner.


== Referanser ==


== Eksterne lenker ==
(en) Lidija Horvat – Olympedia 
(en) Lidija Horvat – Sports-Reference (OL-resultater – arkivert) 
(en) Lidija Horvat – Det europeiske håndballforbundet (EHF) 
Profil på RK-Podravka.hr
Sigarsekkspinner

Sigarsekkspinner (Taleporia tubulosa) er en sommerfugl som tilhører familien sekkspinnere (Psychidae). Den er funnet over det meste av Norge. Hannen har velutviklede vinger og trådformede antenner, hunnen er larvelignende.


== Utseende ==

Hannen er en middelsstor (vingespenn 15–20 mm), slank sekkspinner med forholdsvis lange, trådformede antenner. Disse er nær to tredjedeler så lange som forvingene. Hodet er gult, kroppen brun. Forvingen er grågul med et mer eller mindre tydelig, grått nettmønster, av og til dominerer den mørke fargen. Bakvingen er grå. Hunnen er mørkt gråbrun, fet og larvelignende, 5–7 mm lang, med en tykk krans av ull-lignende hår (analull) rundt det tredje siste kroppsleddet (dvs. det tre-leddete eggleggingsrøret stikker ut). Den har forholdsvis godt utviklede antenner, fasettøyne og bein. Arten er ganske vanskelig å skille fra den beslektede arten Taleporia borealis (trolig bare mulig å skille hannene på utseende), og noen forfattere anser disse to artene som synonymer. Larven omgir seg med en 14-20 millimeter lang, rørformet, hard larvesekk som er kledt med sandkorn.


== Levevis ==
Arten forekommer både på heier og i skog. Larven lever på bakken eller på trestammer og eter moser, lav og alger, kanskje også døde insekter. Utviklingen tar ett år. Etter klekking setter hunnen seg på den tomme larvesekken og sender ut feromoner som lokker til seg en hann som den parer seg med. De voksne sommerfuglene er aktive i juni-juli.


== Utbredelse ==
Arten er utbredt i det meste av Europa. Utbredelsen i Norge er noe usikker da det for norske funn ikke har vært skilt mellom denne arten og Taleporia borealis, men den synes i alle fall å være vanlig i Sør-Norge. Funn fra Troms og Finnmark er kanskje Taleporia borealis.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Overfamilien Tineoidea
Familien sekkspinnere, Psychidae Boisduval, 1828
Underfamilien  Taleporiinae
Sigarsekkspinner, Taleporia tubulosa (Retzius, 1783)


== Kilder ==
Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 549-550. ISBN 978-91-88506-60-3
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: [1]
Taleporia tubulosa på UK moths: [2]


== Eksterne lenker ==
(en) sigarsekkspinner i Encyclopedia of Life 
(en) sigarsekkspinner i Global Biodiversity Information Facility 
(no) sigarsekkspinner hos Artsdatabanken 
(sv) sigarsekkspinner hos Dyntaxa 
(en) sigarsekkspinner hos Fauna Europaea 
(en) sigarsekkspinner hos NCBI 
(en) Kategori:Taleporia tubulosa – bilder, video eller lyd på Wikimedia Commons 
(en) Taleporia tubulosa – galleri av bilder, video eller lyd på Wikimedia Commons 
Taleporia tubulosa – detaljert informasjon på Wikispecies